Na temelju članka 391. stavka 1. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/06, 146/08, 38/09, 153/09, 143/12, 152/14, 81/15 i 94/17), članka 27. Odluke o upravljanju i raspolaganju nekretninama u vlasništvu Općine Punitovci („Službeni oglasnik Općine Punitovci" br. 5/23) i Odluke o pokretanju postupka zamjene nekretnina u vlasništvu Općine Punitovci i nekretnine u vlasništvu fizičke osobe KLASA:940-02/23-01/10, URBROJ 2158-33-01-23-2, Općinska načelnica raspisuje:

**JAVNI NATJEČAJ**

**za zamjenu nekretnina**

**I. PREDMET ZAMJENE**

Raspisuje se natječaj za zamjenu nekretnine u vlasništvu Općine Punitovci i nekretnine u vlasništvu fizičke osobe, i to :

 **I. Nekretnina u vlasništvu Općine Punitovci:**

|  |  |  |  |  |
| --- | --- | --- | --- | --- |
| **KATASTARSKA** **ČESTICA** | **KATASTARSKA** **OPĆINA** | **OZNAKA** **ZEMLJIŠTA** | **POVRŠINA****(m2)** | **Tržišna vrijednost nekretnine - Početna cijena (euro)** |
| **35** | **k.o. Krndija** | **Građevinsko zemljište** | **1935** | **5.239,10** |

 **II. Nekretnina u vlasništvu fizičke osobe**

|  |  |  |  |  |
| --- | --- | --- | --- | --- |
| **KATASTARSKA** **ČESTICA** | **KATASTARSKA** **OPĆINA** | **OZNAKA** **ZEMLJIŠTA** | **POVRŠINA****(m2)** | **Tržišna vrijednost nekretnine - Početna cijena (euro)** |
| **111** | **k.o. Krndija** | **Oranica, dvorište i kuća** | **1797** | **5.642,15** |

**II. OPIS**

Nekretnina u vlasništvu Općine Punitovci, označena kao k.č.br. 35, k.o. Krndija prema Prostornom planu uređenja Općine Punitovci („Službeni glasnik Općine Punitovci“, broj 2/06, 3/09, 2/14, 1/21 i 9/21), nalazi se unutar granica građevinskog područja naselja.

Nekretnina u vlasništvu fizičke osobe, označena kao k.č.br. 111, k.o. Krndija prema Prostornom planu uređenja Općine Punitovci („ Službeni glasnik Općine Punitovci" br. 2/06, 3/09, 2/14, 1/21 i 9/21), nalazi se unutar granica građevinskog područja naselja.

Općina Punitovci ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru.

**III. POČETNA CIJENA**

Tržišne vrijednosti nekretnina koje se zamjenjuju utvrđene su Procjembenim elaboratom o tržišnoj vrijednosti nekretnina Br. 15/2018., izrađenom od strane Stalnog sudskog vještaka za građevinarstvo i procjenu vrijednosti nekretnina Dinko Hrehorović, dipl.ing.građ., V.Lisinskog 18, Đakovo.

Procjena tržišne vrijednosti nekretnine u vlasništvu Općine Punitovci, kč.br.35 k.o. Krndija - građevinsko zemljište površine 1935m2 je 5.239,10 eura.

Procjena tržišne vrijednosti nekretnine u vlasništvu fizičke osobe, kč.br. 111 k.o. Krndija - oranica, dvorište i kuća površine 1797m2 je 5.642,15 eura.

Zamjena nekretnina izvršit će se sukladno principu „vrijednost za vrijednost“ površina od 1935m2 nekretnine označene kao kč.br. 35 upisane u zk. uložak br. 155 k.o. Krndija odgovara vrijednosti površine od 1797m2 nekretnine označene kao kč.br. 111, upisane u zk. uložak br. 432, k.o. Krndija.

**IV. POSEBNI UVJETI**

Posebni uvjet natječaja je dokaz o pravu vlasništva nekretnine upisane u zk. ulošku 432, k.o. Krndija i to kč.br. 111 oranica, dvorište i kuća površine 1797m2.

**V. PLAĆANJE JAMČEVINE**

Jamčevina se ne plaća.

**VI. DOKUMENTACIJA KOJA SE MORA PRILOŽITI UZ PONUDU**

- za fizičku osobu: ime i prezime, OIB, adresa prebivališta, telefon,e- mail, dokaz državljanstva (preslika domovnice, osobne iskaznice ili putovnice) -za pravnu osobu: naziv, OIB, adresu sjedišta, telefon, e-mail, podatak o osobi odgovornoj za zastupanje, izvadak iz sudskog ili drugog registra kojim se dokazuje pravni subjektivitet ( ne stariji od mjesec dana ); -dokaz o vlasništvu nekretnine označene kao k.č. 111, k.o. Krndija (zemljišnoknjižni izvadak, posjedovni list); -Izjavu GDPR; -Izjavu u kojoj se ponuditelj obvezuje da će u slučaju da njegova ponuda bude prihvaćena, sklopiti ugovor o kupoprodaji u skladu sa uvjetima natječaja.

**VII. PRAVO SUDJELOVANJA**

Pravo sudjelovanja u ovom Javnom natječaju imaju fizičke i pravne osobe ( u daljnjem tekstu: podnositelj ponude) koji prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

**VIII. ROK ZA PODNOŠENJE I NAČIN DOSTAVE PONUDE**

Rok za dostavu ponuda je 15 dana od dana objave Javnog natječaja na oglasnoj ploči i službenoj Internet stranici Općine Punitovci [www.punitovci.hr](http://www.punitovci.hr), odnosno od 18. ožujka 2024. do 02. travnja 2024.

Natječaj se provodi sustavom zatvorenih pisanih ponuda, tj. pisane ponude se dostavljaju u zatvorenim omotnicama isključivo preporučenom poštom na adresu: Općina Punitovci, Stjepana Radića 58, Punitovci, sa naznakom :“Ponuda za zamjenu nekretnina – NE OTVARAJ“.

Nepotpune i nepravodobne ponude se neće razmatrati.

**IX. ODABIR NAJPOVOLJNIJEG PONUĐAČA**

Pri odabiru najpovoljnije ponude Povjerenstvo za natječaj za zamjenu nekretnina Općine Punitovci vodit će se kriterijem posebnog uvjeta natječaja tj. da je ispunjen dokaz o pravu vlasništva nekretnine upisane u zk. ulošku 432, k.o. Krndija, k.č.br. 111 oranica, dvorište i kuća površine 1797m2.

**X. OSTALE NAPOMENE**

Otvaranje prispjelih ponuda održati će se javno, dana 02. travnja 2024. godine u 14:00 sati u prostorijama Općine Punitovci, Stjepana Radića 58, 31 424 Punitovci.

Ponuditelj koji ostvari pravo zamjene nekretnine će s Općinom Punitovci zaključiti Ugovor o zamjeni nekretnine u roku od 15 dana od prijema obavijesti o odabiru ponuditelja.

Ponuditelj može odustati od svoje ponude u svako doba prije potpisivanja Ugovora.

Općina Punitovci može donijeti Odluku o poništenju javnog natječaja u cijelosti ili u njegovim dijelovima, bez ikakve odgovornosti prema ponuditeljima, uz navedena obrazloženja razloga poništenja.

**KLASA**: 940-02/23-01/10

**URBROJ**: 2158-33-01-23-3

Punitovci, 18. ožujka 2024. godine

 **OPĆINSKA NAČELNICA**

 **Jasna Matković, v.r.**